《梦诗》
魏晋·许翙

乘气涉渌津，采药中山颠。披心焕灵想，萧荡无悟言。

愿与盛德游，骖驷骋因缘。荣尘何足寻，疾急君清玄。

苟能摄妙观，吐纳可长年。

作者简介：许翙，东晋道士。字道翔，小名玉斧，丹阳句容人。穆少子。郡举上计掾、主簿，并不赴。居雷平山下，愿早游洞室，不欲久停人世。《先秦汉魏晋南北朝诗》存其诗七首。